|  |  |
| --- | --- |
| **13. NAPIREND** | **Ügyiratszám:** BSZ/169-2/2024. |

**ELŐTERJESZTÉS**

a Képviselő-testület **2024. február 26-i** nyilvános ülésére

|  |  |
| --- | --- |
| **Tárgy:** | **A Balatonfüredi Rendőrkapitányság támogatása** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző |

**TISZTELT KÉPVISELŐ-TESTÜLET!**

A Balatonfüredi Rendőrkapitányság kérelemmel fordult az önkormányzathoz a rendőri szolgálatok számának emelése céljából, figyelemmel arra, hogy a Balatonfüredi Járáshoz tartozó Balaton-parti települések a turisztikai idényben az északi part leglátogatottabb településeivé váltak. Ebben az időszakban több baleset, több szabálysértés és bűncselekmény történik.

A kérelem szerint a megfelelő szintű közbiztonságot az átlagosnál nagyobb rendőri jelenléttel tudják biztosítani, de szükséges a rendőri ellenőrzések növelése is a bűncselekmények, szabálysértések, közlekedési balesetek megelőzése és a kiemelt rendezvények biztosítása céljából. Ezek a feladatok kizárólag a balatonfüredi rendőrök túlóráztatásával oldható meg.

Fentiekre tekintettel a túlórák ellentételezésére 200.000 Ft anyagi forrás biztosítását kérik.

Tekintettel arra, hogy a forrás államháztartáson belül kerül átadásra, így a civil szervezetek költségvetési támogatásának rendjéről szóló 2/2019. (III.29.) önkormányzati rendelet nem alkalmazandó.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete a Balatonfüredi Rendőrkapitányság részére a rendőri szolgálatok számának emelése céljából a túlórák ellentételezésére 200.000 Ft összegű hozzájárulást biztosít.  A támogatás a Balatonfüredi Rendőrkapitányság személyi állományába tartozó, kiemelkedő teljesítményt nyújtó személyek munkájának elismerése, pénzbeli jutalmazása, a Balatonfüredi Rendőrkapitányság személyi állománya által teljesített önkéntes vagy egyéb túlszolgálati órák megváltása, illetve tárgyi eszköz beszerzése céljából használható fel.  Felhatalmazza a polgármestert a megállapodás megkötésére és az egyéb szükséges intézkedések megtételére.  **Határidő:** azonnal  **Felelős:** polgármester |

Szentantalfa, 2024. február 14.

|  |  |
| --- | --- |
|  | **Bíró Imre**  polgármester |